CELEX: C2006/281/13
Language: el
Date: 2006-11-18 00:00:00
Title: Υπόθεση C-386/04: Απόφαση του Δικαστηρίου (τρίτο τμήμα) της 14ης Σεπτεμβρίου 2006 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Centro di Musicologia Walter Stauffer κατά Finanzamt München für Körperschaften (Ελεύθερη κυκλοφορία των κεφαλαίων — Φόρος εισοδήματος νομικών προσώπων — Απαλλαγή για τα εισοδήματα από μισθώματα — Προϋπόθεση κατοικίας — Κοινωφελές ίδρυμα ιδιωτικού δικαίου)

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/9
            
         Απόφαση του Δικαστηρίου (τρίτο τμήμα) της 14ης Σεπτεμβρίου 2006 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Centro di Musicologia Walter Stauffer κατά Finanzamt München für Körperschaften
   (Υπόθεση C-386/04) (1)
   
   (Ελεύθερη κυκλοφορία των κεφαλαίων - Φόρος εισοδήματος νομικών προσώπων - Απαλλαγή για τα εισοδήματα από μισθώματα - Προϋπόθεση κατοικίας - Κοινωφελές ίδρυμα ιδιωτικού δικαίου)
   (2006/C 281/13)
   Γλώσσα διαδικασίας: η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   Centro di Musicologia Walter Stauffer
   κατά
   Finanzamt München für Körperschaften
   Αντικείμενο της υποθέσεως
   Αίτηση για την έκδοση προδικαστικής αποφάσεως — Bundesfinanzhof — Ερμηνεία του άρθρου 52 της Συνθήκης ΕΚ (νυν, κατόπιν τροποποιήσεως, άρθρου 43 ΕΚ), του άρθρου 58 της Συνθήκης ΕΚ (νυν άρθρου 48 ΕΚ), του άρθρου 59 της Συνθήκης ΕΚ (νυν, κατόπιν τροποποιήσεως, άρθρου 49 ΕΚ) και του άρθρου 73 Β της Συνθήκης ΕΚ (νυν άρθρου 56 ΕΚ) — Εθνική νομοθεσία περί φόρου εισοδήματος νομικών προσώπων — Απαλλαγή των κοινωφελών ιδρυμάτων ιδιωτικού δικαίου τα οποία πορίζονται εισοδήματα στην ημεδαπή από την εκμίσθωση ακινήτων, υπό την προϋπόθεση ότι τα εν λόγω ιδρύματα είναι εγκατεστημένα στην ημεδαπή
   Διατακτικό της αποφάσεως
   Το άρθρο 73 Β της Συνθήκης ΕΚ, σε συνδυασμό με το άρθρο 73 Δ της Συνθήκης, έχει την έννοια ότι απαγορεύει σε κράτος μέλος, το οποίο απαλλάσσει από τον φόρο εισοδήματος νομικών προσώπων τα εισοδήματα από μισθώματα που εισπράττονται επί του εθνικού εδάφους από ιδρύματα αναγνωρισμένα ως κοινωφελή και υπέχοντα καταρχήν απεριόριστη φορολογική υποχρέωση αν είναι εγκατεστημένα εντός του κράτους μέλους αυτού, να αρνηθεί τη χορήγηση της ίδιας απαλλαγής για ομοειδή εισοδήματα σε ίδρυμα ιδιωτικού δικαίου αναγνωρισμένο ως κοινωφελές με μόνη αιτιολογία ότι, επειδή είναι εγκατεστημένο σε άλλο κράτος μέλος, υπέχει περιορισμένη μόνο φορολογική υποχρέωση στο έδαφός του.
   
      (1)  ΕΕ C 262 της 23.10.2004.